Ogres novads

**Ogres novads** ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā apvienoja Ogres novadu, Ikšķiles novadu, Lielvārdes novadu un Ķeguma novadu. Robežojas ziemeļos ar Cēsu, Siguldas un Ropažu novadiem, rietumos ar Salaspils un Ķekavas novadiem, dienvidrietumos ar Bauskas novadu, austrumos ar Madonas novadu un dienvidaustrumos ar Aizkraukles novadu. Novada centrs atrodas Ogres valstspilsētā.

Novada teritorija pilnībā pārklājas ar pirms iepriekšējās administratīvi teritoriālās reformas pastāvējušā Ogres rajona teritoriju.

## Teritoriālais iedalījums
Ogres novadā ietilpst 16 pagasti un 4 pilsētas: Birzgales pagasts, Ikšķiles pilsēta, Jumpravas pagasts, Krapes pagasts, Ķeguma pilsēta, Ķeipenes pagasts, Lauberes pagasts, Lēdmanes pagasts, Lielvārdes pagasts, Lielvārdes pilsēta, Madlienas pagasts, Mazozolu pagasts, Meņģeles pagasts, Ogres valstspilsēta, Ogresgala pagasts, Rembates pagasts, Suntažu pagasts, Taurupes pagasts, Tīnūžu pagasts un Tomes pagasts.

### Vidzemes vēsturiskajā zemē
Vidzemē ietilpst novada daļa Daugavas labajā krastā: Ikšķiles pilsēta, Jumpravas pagasts, Krapes pagasts, Ķeguma pilsēta (daļēji), Ķeipenes pagasts, Lauberes pagasts, Lēdmanes pagasts, Lielvārdes pagasts, Lielvārdes pilsēta, Madlienas pagasts, Mazozolu pagasts, Meņģeles pagasts, Ogres valstspilsēta, Ogresgala pagasts, Rembates pagasts, Suntažu pagasts, Taurupes pagasts, Tīnūžu pagasts.

### Zemgales vēsturiskajā zemē
Zemgalē ietilpst novada daļa Daugavas kreisajā krastā: Birzgales pagasts, Ķeguma pilsēta (daļēji), Tomes pagasts.

## Daba

Lielākā daļa novada atrodas Viduslatvijas zemienes Madlienas nolaidenumā ar augstumiem no 30 m vjl. rietumos līdz 90 m vjl. austrumos. Gar Daugavu iet Lejasdaugavas senleja, Daugavas kreisajā krastā — šīs pašas zemienes Upmales paugurlīdzenums un Taurkalnes līdzenums. Kreisajā krastā kāpas ar relatīvo augstumu 10–18 m, labajā krastā osu pauguru grēdas (Ogres Kangari, Lielie Kangari, Ķeipenes valnis). Paugurains reljefs aizņem ap 10% novada platības. Novada ziemeļaustrumos — Vidzemes Centrālās augstienes rietumu nogāzes Augšogres pazeminājums, Vestienas un Piebalgas pauguraines.

Augsnes — velēnu podzolētās un velēnu gleja. Derīgie izrakteņi: dolomīts (Kranciems, Remīne, Rembate), smilšakmens (Rembate), māls (Birzgale, Kastrāne, Tome), saldūdens kaļķi, grants, kūdra (Sivēnīcas, Žļaugu, Pečoru purvi), minerālūdeņu avoti. Meži aptvēr ap pusi no novada teritorijas.

Vidējā temperatūra janvārī ir -6 — -6,5 °C, jūlijā +16,5 — +17 °C. Nokrišņu daudzums ir 700 — 850 mm gadā, ar maksimumu ziemeļaustrumos.

### Upes
Novads pilnībā ietilpst Daugavas baseinā. Lielākās upes — Daugava, Ogre, Mazā Jugla, Līčupe, Lobe, Aviekste, Abza.

### Ūdenstilpes
13 ezeru, kas lielāki par 1 hektāru. Lielākie no tiem — Lobes ezers (5,3 km²), Pečoru ezers (1,1 km²), Plaužu ezers (1 km²). Uz Daugavas Ķeguma ūdenskrātuve (24,9 km²) un daļa Rīgas ūdenskrātuves.

## Vēsture
Novada teritorijas apdzīvotība zināma kopš bronzas laikmeta. Tā attīstību veicināja Daugavas tirdzniecības ceļš, kurš kļuva par vienu no pirmajiem krustnešu iebrukuma mērķiem. Uz to laiku novadā dzīvoja lībieši un latgaļi. 12. gadsimta beigās Ikšķilē uzcēla pirmo vācu pili un baznīcu; apkaimes lībiešus regulāri kristīja. 1207. gadā teritoriju pievienoja Rīgas bīskapijai.

Livonijas kara laikā teritorijas tika ievērojami izlaupītas un postītas. Pēc kara teritorija nonāca Polijas Pārdaugavas Livonijas hercogistes pakļautībā, pēc 1629. gada lielāko novada daļu ieguva Zviedrija. Lielā mēra laikā novada iedzīvotāju skaits ievērojami kritās — Ikšķiles draudzē izdzīvoja 15%, bet Suntažu draudzē 11,3% iedzīvotāju. 1721. gadā teritoriju pievienoja Krievijas Impērijai. Pirmā pasaules kara laikā teritorijas daļa gar Daugavu smagi cieta no karadarbības.

Līdz 1947. gadam Ogres novada teritorija ietilpa Rīgas apriņķī. Pēc 1947. gadā īslaicīgi tika izveidots Ogres apriņķis, bet 1949. gada 31. decembra administratīvi teritoriālās reformas rezultātā tika izveidots Ogres rajons. 1952. — 1953. gadā Ogres rajons ietilpa Rīgas apgabalā. 2009. gadā izveidots Ogres novads, bet 2021. gada administratīvi teritoriālās reformas rezultātā tika izveidots pašreizējais Ogres novads, kurā apvienoja veco Ogres novadu, Ikšķiles novadu, Lielvārdes novadu un Ķeguma novadu.

## Iedzīvotāji
### Iedzīvotāju skaita izmaiņas
Esošajās robežās.

### Apdzīvotās vietas
Tabulā attēlotas 20 lielākās apdzīvotās vietas Ogres novadā

### Nacionālais sastāvs

## Pašvaldība

Pašvaldības lēmējvaras funkcijas nodrošina novada iedzīvotāju ievēlēta dome 23 deputātu sastāvā. Tā, ka Ogres novads ir lielākais novads Latvijā pēc iedzīvotāju skaita, tad tās domes deputātu skaits ir lielākais starp pārējiem Latvijas novadiem. Domes darbs tiek organizēts pastāvīgo komiteju un domes sēdēs. Atbilstoši pašvaldības darbības jomām, dome no deputātu vidus ir izveidojusi sešas pastāvīgās komitejas – finanšu komiteju, attīstības un infrastruktūras komiteju, sociālo un veselības jautājumu komiteju, izglītības, sporta un uzņēmējdarbības veicināšanas komiteju, ielu, ceļu un transporta komiteju un
kultūras komiteju. 

## Saimniecība
2025. gadā Ogres novadā aktīvi bija 2782 uzņēmumi no kuriem 1971 uzņēmums bija sabiedrība ar ierobežotu atbildību, 477 bija zemnieku saimniecības, 172 bija individuālie komersanti, 131 individuālais uzņēmums, 14 kooperatīvās sabiedrības, 6 akciju sabiedrības. Lielākie uzņēmumi ir AS *[[HansaMatrix]]*, SIA *[[Fazer|Fazer Latvija]]* un SIA Ogres rajona slimnīca.

### Transports
thumbnail|right|Ogres stacija
thumbnail|right|Lielvārdes stacija
Ogres novadu šķērso vairāki dažādu nozīmju autoceļi. Vienīgais galvenais autoceļš, kas iet cauri Ogres novadam ir  (Rīga—Daugavpils), kas savieno visas četras Ogres novada pilsētas — Ikšķili, Ogri, Ķegumu un Lielvārdi. Tāpat, novadu šķērso arī vairāki reģionālās nozīmes autoceļi —  (Rīga—Ērgļi),  (Ulbroka—Ogre), ] (Inciems—Sigulda—Ķegums),  (Inčukalns—Ropaži—Ikšķile),  (Augšlīgatne—Skrīveri),  (Tīnūži—Koknese),  (Rīgas HES—Jaunjelgava),  (Bauska—Linde) un  (Bauska—Aizkraukle).

Nozīmīga loma transporta sfērā ir dzelzceļa līnijai Rīga—Daugavpils, kas paralēli autoceļam A6 šķērso Ogres novadu. Uz dzelzceļa līnijas Ogres novadā ir divas stacijas (Ogre un Lielvārde) un septiņas dzelzceļa pieturas (Ikšķile, Jaunogre, Pārogre, Ciemupe, Ķegums, Kaibala un Jumprava).

## Izglītība

Ogres novadā darbojas 5 vidējās izglītības iestādes, 14 pamatskolas un sākumskolas, kā arī 13 pirmsskolas izglītības iestādes.

### Vidējās izglītības iestādes
* Edgara Kauliņa Lielvārdes vidusskola
* Ikšķiles vidusskola
* Madlienas vidusskola
* Ogres Valsts ģimnāzija
* Ogres tehnikums

### Pamatskolas un sākumskolas
* Birzgales pamatskola
* Jaunogres pamatskola
* Jumpravas pamatskola
* Ķeguma pamatskola
* Ķeipenes pamatskola
* Lēdmanes pamatskola
* Lielvārdes pamatskola
* Ogresgala pamatskola
* Ogres Centra pamatskola
* Ogres Kalna pamatskola
* Suntažu pamatskola
* Taurupes pamatskola
* Tīnūžu sākumskola
* Valdemāra pamatskola

### Profesionālas ievirzes un interešu izglītība
* Birzgales Mūzikas skola
* Ikšķiles Mūzikas un mākslas skola
* Kārļa Kažociņa Madlienas mūzikas un mākslas skola
* Lielvārdes Mūzikas un mākslas skola
* Lielvārdes Sporta centrs
* Ogres Basketbola skola
* Ogres Mūzikas un mākslas skola
* Ogres novada Interešu izglītības iestāde
* Ogres novada sporta centrs

### Pirmsskolas izglītības iestādes
* Birzgales pirmsskolas izglītības iestāde "Birztaliņa"
* Ikšķiles pirmsskolas izglītības iestāde "Čiekuriņš"
* Ikšķiles pirmsskolas izglītības iestādes "Urdaviņa"
* Ķeguma pirmsskolas izglītības iestāde "Gaismiņa"
* Lielvārdes pirmsskolas izglītības iestāde "Pūt vējiņi"
* Madlienas pirmsskolas izglītības iestāde "Taurenītis"
* Ogresgala pirmsskolas izglītības iestāde "Ābelīte"
* Ogres pirmsskolas izglītības iestāde "Cīrulītis"
* Ogres pirmsskolas izglītības iestāde "Dzīpariņš"
* Ogres pirmsskolas izglītības iestāde "Riekstiņš"
* Ogres pirmsskolas izglītības iestāde "Saulīte"
* Ogres pirmsskolas izglītības iestāde "Strautiņš"
* Ogres pirmsskolas izglītības iestāde "Zelta sietiņš"

## Sports

Ogres novadā darbojas 3 izglītības iestādes, kas nodarbojas ar sportistu audzināšanu:
* Lielvārdes Sporta centrs
* Ogres Basketbola skola
* Ogres novada Sporta centrs
* Vidzemes ledus halle

Tāpat, Ogres novadā ir bāzēti vairāki sporta klubi - BK Ogre (basketbols), Lielvārde/FatPipe (florbols), Ogres vilki (florbols), HK Ogre Juniors (hokejs), Ogre United (futbols).

## Kultūra

Ogres novadā darbojas 20 kultūras un tautas nami, 23 bibliotēkas, kā arī 16 muzeji.

### Kultūras un tautas nami
* Ogres novada Kultūras centrs
* Lielvārdes Kultūras nams
* Ikšķiles Tautas nams
* Ķeguma Tautas nams
* Birzgales Tautas nams
* Ciemupes Tautas nams
* Jumpravas Kultūras nams
* Krapes pagasta Kultūras nams
* Ķeipenes pagasta Kultūras nams
* Lauberes pagasta Kultūras nams
* Lēdmanes Tautas nams
* Madlienas pagasta Kultūras nams
* Mazozolu pagasta Kultūras nams
* Meņģeles pagasta Tautas nams
* Ogresgala Tautas nams
* Rembates Tautas nams
* Suntažu pagasta Kultūras nams
* Taurupes pagasta Tautas nams
* Tīnūžu Tautas nams
* Tomes Tautas nams

### Bibliotēkas
* Birzgales pagasta bibliotēka
* Ciemupes bibliotēka
* Ikšķiles pilsētas bibliotēka
* Jumpravas pagasta bibliotēka
* Krapes pagasta bibliotēka
* Ķeguma pilsētas bibliotēka
* Ķeipenes pagasta bibliotēka
* Lauberes pagasta bibliotēka
* Lielvārdes pilsētas bibliotēka
** Lāčplēša bibliotēka
* Lēdmanes pagasta bibliotēka
* Madlienas pagasta bibliotēka
* Mazozolu pagasta bibliotēka
* Meņģeles pagasta bibliotēka
* Ogres Centrālā bibliotēka
** Ogres Centrālās bibliotēkas Bērnu literatūras nodaļa
* Ogresgala bibliotēka
* Rembates pagasta bibliotēka
* Suntažu pagasta bibliotēka
* Taurupes pagasta bibliotēka
* Tīnūžu pagasta bibliotēka
* Tomes pagasta bibliotēka

### Muzeji
* Andreja Pumpura Lielvārdes muzejs
* Birzgales muzejs "Rūķi"
* Ikšķiles vidusskolas muzejs
* Kinostacija Ķeipenē
* Kultūras mantojumu centrs "Tīnūžu muiža"
* Latvenergo koncerna Enerģētikas muzejs
* Ķeguma pilsētas muzejs
* Madlienas novadpētniecības muzejs "Bet tā bija!"
* Muzejs "Tehnika no pagātnes"
* Ogres Vēstures un mākslas muzejs
* Publiskā observatorija Suntažos
* Purvīša muzejs
* Senlietu istaba - Jumpravas pagasta vēstures ekspozīcija
* Sudrabu Edžus dzimtās mājas
* Suntažu muižas pils un muzejs
* Taurupes muiža un novadpētniecības muzejs

## Reliģija

Ogres novadā darbojas 10 luterāņu baznīcas, 5 katoļu baznīcas, 5 pareizticīgo baznīcas, 1 baptistu baznīca, 1 septītas dienas adventistu baznīca. Novadā ir arī viena evaņģēļiskās ticības draudze. Novada ziemeļos, netālu no Ikšķiles, darbojas Baskāju Karmela māsu ordeņa klosteris.

## Ievērojami novadnieki
Ogres novada teritorijā dzimuši vai dzīvojuši:

* Kārlis Hūns (1831—1877), gleznotājs,
* Antons Benjamiņš (1860—1939), uzņēmējs un žurnālists,
* Kārlis Brencēns (1879—1951), gleznotājs un pedagogs,
* Eduards Brencēns (1885—1929), gleznotājs, grafiķis, dekorators un grāmatu ilustrators.
* Juris Zaķis (1936—2017), zinātnieks, pedagogs un politiķis
* Edmunds Krastiņš (1958), matemātiķis un politiķis
* Ilmārs Latkovskis (1958), žurnālists, publicists un politiķis
* Elita Patmalniece (1964), modes māksliniece
* Atvars Tribuncovs (1976), hokejists
* Igors Stepanovs (1976), futbolists
* Pēteris Draguns (1976), dzejnieks
* Andrejs Prohorenkovs (1977—2025), futbolists
* Dmitrijs Žabotinskis (1980), hokeja vārtsargs
* Marts Pujāts (1982), dzejnieks
* Jānis Pozņaks (1983), basketbolists
* Ēriks Dauksts (1984), politiķis
* Kaspars Bērziņš (1985), basketbolists
* Aija Andrejeva (1986), dziedātāja
* Oļegs Žatkins (1987), futbolists
* Oskars Bārtulis (1987), hokejists
* Anete Šteinberga (1990), basketboliste
* Otto Birznieks (1991), autosportists
* Vilhelms Purvītis (1872—1945), gleznotājs
* Kārlis Kažociņš (1886—1920). korditriģents
* Pauls Sakss (1878—1966), dziedonis
* Leontīne Blaua (Viola) (1878—1944), aktrise un dzejniece
* Rūdolfs Bangerskis (1878—1958), ģenerālis
* Meinards (1130/1140—1196), bīskaps
* Pauls Kvelde (1927—2017), diriģents
* Andrejs Pumpurs (1841—1902), rakstnieks, eposa "Lāčplēsis" autors, karavīrs
* Auseklis (1850—1879), dzejnieks, pedagogs, publicists
* Edgars Kauliņš (1903—1979), lauksaimnieks, kolhoza "Lāčplēsis" priekšsēdētājs
* Gunārs Priede (1928—2000), dramaturgs
* Uldis Žagata (1928—2015), horeogrāfs un deju pedagogs
* Ivande Kaija (1876—1942), īstajā vārdā Antonija Lūkina (dzimusi Meldere-Millere), rakstniece
* Dzintra Klētniece (1946—2016), teātra aktrise un režisore
* Anastasija Neretniece (1931), skolotājs, muzejniece, kultūras darbiniece
* Alex (1962—2021), mūziķis
* Olga Rajecka (1962), dziedātāja un vokālā pedagoģe
* Āris Matesovičs (1992), aktieris
* Jānis Baltvilks (1944—2003), dzejnieks un ornitologs
* Kārlis Grigulis (1884—1972), ornitologs un rakstnieks
* Jāzeps Osmanis (1932—2014), rakstnieks, tulkotājs, mākslinieks
* Regīna Ezera (1930—2002), rakstniece
* Kārlis Ēriks Arons (1933—2005), medicīnas vēsturnieks
* Jānis Greste (1876—1951), pedagogs
* Jānis Dūklavs (1952), politiķis
* Raimonds Vējonis (1966), politiķis, Latvijas Valsts Prezidents (2015—2019)
* Aleksis Mierlauks (1866—1943), režisors un aktieris
* Jānis Lūsis (1939—2020), šķēpa metējs
* Sudrabu Edžus (1860—1941), rakstnieks
* Nora Ikstena (1969—2026), rakstniece
* Jānis Purapuķe (1864—1902), rakstnieks
* Jānis Kaijaks (1952), režisors, aktieris
* Pēteris Rozenbergs (1871—1919), luterāņu mācītājs
* Uldevene, Daugavas līvu Lielvārdes pilsnovada vecākais
* Pauls Gailītis (1869—1943), sabiedriskais darbinieks, luterāņu mācītājs un skolotājs
* Daniels no Bannerovas, Lielvārdes kungs Daugavas Līvzemē
* Ludvigs Cimmermanis (1852—1906), Lielvārdes luterāņu mācītājs
* Jūlijs Mežapuķe (1901—1998), dārznieks, sabiedriskais darbinieks
* Ainars Bašķis (1961), inženieris, zemessargs, uzņēmējs un politiķis
* Ineta Lipša (1970), vēsturniece
* Imants Bodnieks (1941), treka riteņbraucējs un treneris
* Leonīds Leimanis (1910—1974), kinorežisors
* Jānis Sildegs (1939—1996), komponists un pianists
* Oļģerts Ābelīte (1909—1972), grafiķis
* Kristiāns Vilhelms Brokhūzens (1768—1842), luterāņu mācītājs
* Liāna Langa (1960), dzejniece un publiciste
* Aleksandrs Jaunbērzs (1882—1969), politiķis
* Aleksandrs Bode (1875—1955), telegrāfa un telefona sakaru speciālists
* Antons Megnis (1907—1982), gleznotājs
* Valdis Villerušs (1942), grafiķis, mākslas zinātnieks un pedagogs
* Marga Tetere (1912—1991), aktrise un režisore
* Ainārs Vilciņš (1966), politiķis, uzņēmējs, atslēdznieks skijoringists
* Česlavs Batņa (1979), kordiriģents, pedagogs un politiķis
* Jānis Jirgens (1871—1948), pedagogs, politiķis
* Rūdolfs Jirgens (1869—1944), pedagogs, psihologs

## Ievērojamas vietas

## Attēlu galerija

Ogre pie Ogresgala 1999-05-15 - panoramio.jpg|Ogres upe pie Ogresgala
Сунтажский дворец.jpg|Suntažu muiža
Lielvārde Castle ruins 03.JPG|Lielvārdes pilsdrupas
Ķegums Power Station.jpg|Ķeguma HES
Brīvības street 38, Ogre, Latvia - post building.jpg|Ogres pasta ēka
Church of Saint Mary ruins on Saint Meinhard Island.jpg|Ikšķiles baznīcas drupas
Paparžu ezers - panoramio.jpg|Paparžu ezers
Daugava pie Pumpuriem, Birzgales pagasts, Ķeguma novads, Latvia - panoramio.jpg|Dabas liegums "Daugava pie Kaibalas"
Taurupes muiža 30-07-2023.jpg|Taurupes muiža
Pļava pie Dzelmēm, Jumpravas pagasts, Lielvārdes novads, Latvia - panoramio.jpg|Pļava pie Dzelmēm


## Atsauces

## Ārējās saites